Dal a tenoristáról
Öreg volt már a tenorista,
De szíve még vert szaporán
És mikor telve lett a lista,
Szűk lett neki az Oceán.
Ahol az égből hull a dollár,
Ott gyorsan lesz a zseb tele,
Megszökött hát a tenorista,
De egy szép lány is ment vele.

Öreg volt már a tenorista,
Ott pedig sok a fiatal,
Ha ősz a haj s a hang se tiszta,
Fizetni vajjon ki akar?...
Ahol az égből hull a dollár,
Ott vénnek lenni nem szabad,
Visszajött hát a tenorista,
De a szép lány ─ az ott maradt!...
Versek